stanford-oval/wikipedia huggingface dataset:
תומאס גוטשאלק

| --- | --- |

 לידה:  18 במאי 1950 (בן 74) במברג, הרפובליקה הפדרלית של גרמניה 
 מדינה:  גרמניה 
 מקום לימודים:  אוניברסיטת מינכן 
 בן או בת זוג:  Thea Gottschalk (11 בנובמבר 1976–מאי 2024)  Karina Gottschalk (23 באוגוסט 2024–?)   Karina Gottschalk (2019–23 באוגוסט 2024) 
 מספר צאצאים:  2 
 פרסים והוקרה:  מעשן המקטרת של השנה (1985)  Golden Schlitzohr (1991)  פרס הטלוויזיה הבווארית (1999)  פרס ציצרו-רדנר (2007)  נוצת הזהב (2001)  מסדר קרל ולנטין (2001)  מסדר ההצטיינות הבווארי  רומי  אות המסדר מקסימיליאן של בוואריה למדעים ואמנויות  בפסקה זו רשומה אחת נוספת שטרם תורגמה 
 פרופיל ב-IMDb
 
תומאס גוטשאלק (בגרמנית: Thomas Gottschalk; נולד ב-18 במאי 1950) הוא מנחה ושחקן גרמני.
ביוגרפיה

גוטשאלק נולד בבמברג. לאחר בית הספר הוא למד היסטוריה ופילולוגיה גרמנית. הוא ניגש למבחני הסמכה על מנת להיות מורה אך לבסוף פנה לתחום הבידור.
ב-1971 החל לעבוד באופן עצמאי בתוכנית נוער ב-Bayerischer Rundfunk, רשת שידור ציבורית בבוואריה. ב-1973 החל להגיש מהדורת חדשות.
ב-1978 הופיע לראשונה בקולנוע בסרט "Summer Night Fever" לצד באה פידלר.
ב-1979 ו-1980 הנחה את המשדרים לבחירת נציגות גרמניה לאירוויזיון.
הוא פרשן את אירוויזיון 1989 עבור הטלוויזיה הגרמנית.
ב-1990 שיחק בסרט ההרפתקאות האמריקאי "Think Big".
ב-1991 גילם ממציא מזרח גרמני הנוסע לארצות הברית על מנת למכור מוצר מהפכני בסרט "Driving Me Crazy".
ב-1993 שיחק בסרט המוזיקלי "Sister Act 2: Back in the Habit".
מ-1992 ועד 1995 הגיש את תוכנית האירוח "Gottschalk Late Night". במסגרת התוכנית אורגנה תחרות הדוגמנות "מודל 92" בה זכתה היידי קלום.
ב-2008 שיחק מלך בסרט "1½ Knights: In Search of the Ravishing Princess Herzelinde" בבימויו של טיל שווייגר.
ב-2008 הרוויח מיליון יורו בפרק של הגרסה הגרמנית של "מי רוצה להיות מיליונר?", בו השתתפו ידוענים. את הכסף הוא תרם לצדקה.
ב-2011 הופיע בסרט שומר גן החיות.
הערות שוליים

↑  אמיר קמינר, הכל וקלום, באתר ynet, 5 באפריל 2006
| --- | --- |
בקרת זהויות :  PLWABN: 9810641531505606  BNE: XX4940244  GND: 119082241  ISNI: 0000 0000 7827 2074  LCCN: no2004112665  MusicBrainz: 977d8c68-3a67-4c62-ba5d-990c25cb64a2  SUDOC: 089050770  VIAF: 120166661   WorldCat (עם VIAF): 120166661
שומר הברים

| --- | --- |

 בימוי:  ראודי הרינגטון 
 הופק בידי:  ג'ואל סילבר 
 תסריט:  R. Lance Hill, הילרי הנקין 
 עריכה:  ג'ון פ. לינק 
 שחקנים ראשיים:  פטריק סווייזי Kathleen Wilhoite ג'ון דו טרי פאנק Gary Hudson קית' דיווד אנתוני דה לונגיס טיטו לריבה קווין טיי מרשל ר. טיג קלי לינץ' רד וסט סם אליוט ג'ף הילי בן גזארה פטרישיה טולמן 
 מוזיקה:  מייקל קאמן 
 צילום:  דין קונדי 
 מדינה:  ארצות הברית 
 חברת הפקה:  יונייטד ארטיסטס, Silver Pictures 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  19 במאי 1989 
 משך הקרנה:  114 דק' 
 שפת הסרט:  אנגלית 
 סוגה:  סרט פעולה, סרט אמנויות לחימה, סרט מתח, סרט דרמה 
 מקום התרחשות:  מיזורי 
 הכנסות באתר מוג'ו:   roadhouse
 סרט הבא:  Road House 2 
 דף הסרט ב־IMDb
 
שומר הברים (באנגלית: Road House) הוא סרט פעולה אמריקאי משנת 1989 בבימויו של רודי הרינגטון ובכיכובם של פטריק סווייזי, וסם אליוט כשומרי ברים במסבאה מוזנחת שבצד הדרך, שמגינים על עיר קטנה במיזורי מאיש עסקים מושחת.
בשנת 2024 הפיקה אמזון פריים גרסת רימייק לסרט, בבימוי דאג ליימן ובהשתתפות ג'ייק ג'ילנהול.
הפסקול

פסקול הסרט "שומר הברים" מציג את הגיטריסט הקנדי המנוח ג'ף הילי, שלהקתו, "Cruzados", מככבת בסרט כלהקת הבית של הדאבל דוס. "Cruzados" הייתה הלהקה ברשימת הקרדיטים בפתיחה, והם תרמו שלושה שירים לסרט שלא נכנסו לפסקול. מלחין המוזיקה הוא מיכאל קיימן.
הערות שוליים

↑  שומר הברים, באתר IMDb
↑  יאיר רוה, הרימייק ל"שומר הברים": סרט אגרופים כיפי עם חוש הומור נהדר, באתר כלכליסט, 3 באפריל 2024
| --- | --- |
בקרת זהויות :  BnF: cb14294020h (data)  GND: 7526503-5  LCCN: no2017067146  VIAF: 215962396   WorldCat (עם VIAF): 215962396
טכניון 10²

| --- | --- |
 בימוי:  אורי רוזנווקס
 הופק בידי:  אורי רוזנווקס, אלי ביין
 תחקיר:  רוני ריינר
 עריכה:  טלי גולדנברג
 מוזיקה:  אבי בללי
 צילום:  מוש משעלי, יאן פינקלברג, עפר דורי, מיכאל דאל
 אנימטור:  דותן גולדווסר
 מדינה:  ישראל
 חברת הפקה:  בלאק שיפ
 משך הקרנה:  84 דקות
 שפת הסרט:  עברית
 סוגה:  סרט תיעודי
 
טכניון 10² הוא סרט תיעודי ישראלי משנת 2024 שבוים על ידי אורי רוזנווקס ועוסק בהיסטוריה של הטכניון שבחיפה, לרגל 100 שנים להיווסדו. בסרט מרואיינים בין השאר (באופן ישיר או עקיף דרך קטעי ארכיון) הפרופסורים יצחק קדרון, אורי סיון, יהושע זק, עדו קמינר, שולמית לבנברג, ונשיא הטכניון לשעבר עמוס חורב.
הסרט הוקרן לראשונה ב-21 בדצמבר 2024 בכאן 11. הסרט עתיד להיות משודר אף בפסטיבל הסרטים הבינלאומי חיפה.
הערות שוליים

↑  טכניון 10² ‏|‏ Technion 10², באתר פסטיבל הסרטים הבינלאומי חיפה
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
רווק מספר 3 (סרט)

| --- | --- |

כרזת הסרט בעברית
 מבוסס על:  פרק בתוכנית השידוכים "The Dating Game (אנ')" במסגרתו הרוצח הסדרתי רודני אלקלה השתתף
 בימוי:  אנה קנדריק
 הופק בידי:  רוי לי (אנ') מירי יון ג'יי.די ליפשיץ (אנ') רפאל מרגולס שון פטריק אוריילי
 תסריט:  איאן מקדונלד
 עריכה:  אנדרו קני
 שחקנים ראשיים:  אנה קנדריק דניאל זובאטו (אנ') ניקולט רובינזון (אנ') טוני הייל (אנ')
 מוזיקה:  דן רומר (אנ') מייק טוצ'ילו
 צילום:  זאק קופרשטיין (אנ')
 מדינה:  ארצות הברית ארצות הברית
 חברת הפקה:  AGC Studios (אנ') Vertigo Entertainment (אנ') BoulderLight Pictures
 חברה מפיצה:  נטפליקס
 שיטת הפצה:  וידאו על פי דרישה
 הקרנת בכורה:  8 בספטמבר 2023 (פסטיבל הסרטים הבין-לאומי בטורונטו) 18 באוקטובר 2024 (נטפליקס)
 משך הקרנה:  94 דקות
 שפת הסרט:  אנגלית
 סוגה:  דרמת פשע
 מקום התרחשות:  ויומינג, ניו יורק, סן גבריאל, הוליווד, Times Mirror Square 
 תקופת התרחשות:  1977, 1979, 1978, 1971 
 דף הסרט ב־IMDb
 
רווק מספר 3 (באנגלית: Woman of the Hour – אשת השעה) הוא סרט דרמת פשע אמריקאי משנת 2023. הסרט בוים על ידי השחקנית אנה קנדריק, שזהו הפרויקט הראשון אותו היא מביימת ותסריט הסרט נכתב על ידי איאן מקדונלד. עלילת הסרט מבוססת על הרוצח הסדרתי רודני אלקלה, שהשתתף בפרק בתוכנית השידוכים "The Dating Game (אנ')" בשנת 1978 בעוד מסע הרציחות שלו התנהל במקביל. הסרט עוקב אחרי האירועים בתוכנית ומתמקד ברווקה המתמודדת שריל בראדשו שמגולמת על ידי קנדריק.
הסרט הוקרן לראשונה בפסטיבל הסרטים הבין-לאומי בטורונטו ב-8 בספטמבר 2023, והוא עלה לשירות הזרמת המדיה "נטפליקס" ב-18 באוקטובר 2024.
בישראל, הסרט קיבל את השם "רווק מספר 3" על שם מספרו של אלקלה בתוכנית.
עלילה > תקציר

בשנת 1978, רוצח סדרתי בשם רודני אלקלה מופיע כמשתתף בתוכנית הטלוויזיה הפופולרית "The Dating Game" וזוכה בדייט רומנטי עם הרווקה שריל בראדשו. באותו הזמן, אלקלה כבר רצח חמש נשים והתנהגותו המוזרה במהלך התכנית מזכה אותו בכינוי "רוצח משחק הדייטים" (The Dating Game Killer).
עלילה > עלילה

בשנת 1977 בויומינג, הרוצח הסדרתי רודני אלקלה מצלם אישה בשטח פתוח. לאחר שרודני גורם לאישה להיפתח כלפיו ולספר לו על הפרידה הכואבת מבן זוגה לשעבר, רודני חונק אותה, מחזיר אותה להכרה ולאחר מכן חונק אותה למוות. בשנת 1979 בעיר סן גבריאל, קליפורניה (אנ'), איימי היא חסרת בית צעירה שמתפרנסת מגניבות קטנות. רודני רואה את איימי יושבת במוטל ומציע לצלם אותה ובכך היא תתפרנס כדוגמנית. איימי מסכימה להצטרף לרודני והוא מסיע את השניים למקום מבודד. במדבר בזמן השקיעה, רודני מצלם את איימי ולאחר מכן תוקף אותה. בשנת 1971 בעיר ניו יורק, צ'ארלי היא דיילת אוויר שעוברת להתגורר בדירה חדשה. לאחר שראתה את רודני מצלם את תמונותיה, היא מבקשת ממנו עזרה בהעברת הציוד שלה. לאחר שעזר לה, רודני תוקף והורג את צ'ארלי.
בשנת 1978 בלוס אנג'לס, שריל בראדשו היא שחקנית מתחילה שהולכת בקביעות לאודישנים. הסוכנת שלה, הלן, משכנעת אותה להשתתף בצילומי תוכנית מציאות בשם "The Dating Game (אנ')" כמתמודדת ובכך היא מקווה שהחשיפה המיוחלת של שריל תגיע. שריל מסתייגת מההרשמה לתוכנית, אך חברה, טרי משכנע אותה שזאת הזדמנות בשבילה למצוא גבר שיפרנס אותה. שריל נוסעת לאולפנים כדי להקליט את הפרק ומתכוננת להופעתה. התכנית עולה לאוויר ושלושה רווקים, שנסתרים מעיניה של שריל בעזרת מחיצה, מוצגים לקהל. רווק מספר 3 מתברר להיות רודני אלקלה עצמו.
משתתפת בקהל בשם לורה מזהה את רודני כגבר שהיה במחיצת חברתה, אליסון, שלאחר מכן נמצאה מתה בחוף הים. לורה מרגישה לא בנוח, הולכת לרכבה ומשתפת את בן זוגה, קן על חשדותיה לגביי רווק מספר 3. קן מרגיע את לורה ואומר לה שייתכן שהיא מתבלבלת ושהוא בטוח שצוות ההפקה ביצע סינון קפדני טרם קבלת רודני לתוכנית. לורה הולכת למאבטח באולפנים ומבקשת לדבר עם המפיק, אך המאבטח מפנה אותה בזלזול אל השרת.
במהלך התכנית, שריל מחליטה לסטות מהתסריט שניתן לה מכיוון שהשאלות שהיא אמורה לשאול את הרווקים הן שאלות סקסיסטיות ופוגעניות. רודני מצליח להשאיר רושם חיובי על שריל ולבסוף הוא זוכה ב-"דייט" ובכרטיסי נסיעה לביקור בעיירה "קרמל ליד הים (אנ')" בקליפורניה לביקור עם שריל.
לאחר שהצילומים הסתיימו, רודני ושריל יוצאים ביחד לפאב. רודני מנסה להתחבר לשריל בעזרת היכרות מוקדמת עם המקומות עליה שריל מדברת, אך כשהיא מתחילה להתגרות בו בהומור, מצב רוחו של רודני משתנה במהרה והוא נעשה מאיים. כששריל חוזרת בחזרה לרכבה באולפנים, רודני מתעקש ללוות אותה. רודני מבקש משריל את מספר הטלפון שלה, אך מתברר שהוא מזויף. כשרודני לוחש איומים באוזניה של שריל, שריל המפוחדת בורחת לרכבה וכמעט מותקפת על ידי רודני בחניון נטוש. למרבה מזלה של שריל, קבוצת אנשים יוצאת מהאולפנים. רודני עוזב את המקום ושריל מצליחה לברוח. למחרת, לורה מדווחת למשטרה על הופעתו של רודני בתוכנית, אך הם מבטלים את טענותיה מכיוון שהיא לא יודעת את שמו.
מאוחר יותר, בשנת 1979 בסן גבריאל, איימי הפצועה והעירומה מתעוררת במדבר לצדו של רודני הבוכה. איימי מתנהגת כאילו הכל כשורה ורק מבקשת שלא יספר לאנשים מה קרה, ואפילו מבקשה שייקח אותה לביתו, ולכן הוא מגלה חמלה ומתיר את קשירותיה. בדרך, השניים עוצרים בתחנת דלק ואיימי מצליחה לברוח מרודני ולהתקשר למשטרה שמגיעה לעצור את רודני.
בכתוביות על המסך מוסבר שלאחר מעצרו של רודני, הוא שוחרר בערבות ואז רצח אישה וילדה קטנה. רודני נעצר בשנית בשנת 1979. בשנת 2010, רודני זכה בערעור שהגיש, אך איימי, שהתבגרה, מעידה בבית המשפט נגדו. הכתוביות מציינות שייתכן ומספר הקורבנות האמיתי של רודני הוא קרוב ל-130. זמן מה לאחר צילומי התכנית, שריל עזבה את לוס אנג'לס כדי לחיות בפרטיות ולהקים משפחה בעוד רודני נפטר בבית הסוהר.
שחקנים

אנה קנדריק - שריל בראדשו, דמות הפרוטגוניסט בסרט. רווקה שמשתתפת בתוכנית שידוכים בטלוויזיה במסגרתה שלושה רווקים צריכים להילחם על לבה.
דניאל זובאטו (אנ') - רודני אלקלה, דמות האנטגוניסט בסרט. רוצח סדרתי שמשתתף בתוכנית השידוכים בתור מתמודד.
ניקולט רובינזון (אנ') - לורה.
טוני הייל (אנ') - אד.
קת'רין גלנגר (אנ') - צ'ארלי.
קלי ג'קל (אנ') - שרה.
אוטום בסט - איימי.
ג'סי פרייזר - ליסה.
טיילור הסטינגס - מלאני.
ג'דדיה גודאייקר - ארני.
דארסי לורי - מרטי.
הפקה

בדצמבר 2017, התסריט "רודני ושריל" ("Rodeny and Cheryl") מאת איאן מק'אליסטר מקדונלד הגיע לרשימה השחורה (רשימת תסריטים פופולריים שטרם הופקו). במאי 2021, נטפליקס הכריזה שהיא רכשה את זכויות הפקת התסריט של מקדונלד. נמסר שקלואי אוקונו (אנ') תביים וקנדריק תגלם את הדמות הראשית. באפריל 2022, לאחר שזכויות ההפקה של נטפליקס פגו, הזכות להפקת הסרט נמכרה בפסטיבל הקולנוע בקאן. הוכרז שקנדריק תשמש כבמאית הסרט ובמקביל תגלם את דמותה של שריל בראדשו, וששם הסרט יהיה "אשת השעה" (באנגלית: Woman of the Hour). בדצמבר 2022, מפיק תבע מפיק אחר באשמת גניבת זכויות יוצרים, כאשר הסרט היה אחד מהסרטים שהוזכרו בתביעה המשפטית.
שלב הצילומים התקיים בוונקובר והצלם הראשי היה זאק קופרשטיין (אנ').
ביקורות

האתר Rotten Tomatoes העניק לסרט ציון של 90% על סמך 49 ביקורות.
האתר Metacritic העניק לסרט ציון של 75/100 על סמך 14 ביקורות.
הערות שוליים

↑  רווק מספר 3 - סינמה סיטי, באתר www.cinema-city.co.il
1 2 3 4 5  Justin Kroll, ‘Station 11’s Daniel Zovatto To Co-Star In Anna Kendrick’s Directorial Debut ‘The Dating Game’, Deadline, ‏2022-10-28 (באנגלית אמריקאית)
1 2  BreAnna Bell, Tony Hale Joins Anna Kendrick’s Directorial Debut Feature ‘The Dating Game,’ Co-Starring Alongside Daniel Zovatto and Nicolette Robinson (EXCLUSIVE), Variety, ‏2022-12-16 (באנגלית אמריקאית)
↑  Patrick Hipes, The Black List 2017 Screenplays: Post-WWII Tale ‘Ruin’ Is No. 1 – Full Rankings, Deadline, ‏2017-12-11 (באנגלית אמריקאית)
↑  Mike Fleming Jr, Anna Kendrick, Director Chloe Okuno In Netflix Movie Package ‘Rodney & Sheryl’; True Story Of Woman Who Chose A Serial Killer On TV’s ‘The Dating Game’, Deadline, ‏2021-05-27 (באנגלית אמריקאית)
↑  Andreas Wiseman, Anna Kendrick True Crime Thriller About “The Dating Game Killer” Heads To Cannes Market For AGC & ‘It’ Producer Vertigo, Deadline, ‏2022-04-29 (באנגלית אמריקאית)
↑  Zac Ntim, Anna Kendrick Sets Directorial Debut With True Crime Thriller ‘The Dating Game’, Deadline, ‏2022-09-07 (באנגלית אמריקאית)
↑  Scott Roxborough, TIFF: Anna Kendrick’s Directorial Debut ‘The Dating Game’ Sells Wide, The Hollywood Reporter, ‏2022-09-20 (באנגלית אמריקאית)
↑  Tom Tapp, Producer Drops Lawsuit Over Unpaid Commissions On Trio Of Films Starring Chris Pine, Anna Kendrick & Kate Beckinsale – Update, Deadline, ‏2023-04-21 (באנגלית אמריקאית)
↑  Anna Kendrick embraces her "really complicated" side, AV Club (באנגלית אמריקאית)
↑  Woman of the Hour | Rotten Tomatoes, www.rottentomatoes.com (באנגלית)
↑  Woman of the Hour Reviews, www.metacritic.com (באנגלית)
ציר הזמן של היקום הקולנועי של מארוול

ציר הזמן הבדיוני של זיכיון המדיה של היקום הקולנועי של מארוול (MCU) הוא המשכיות של אירועים עבור מספר סרטים עלילתיים, סדרות טלוויזיה, ספיישלים לטלוויזיה, סרטים קצרים וסרטוני אני גרוט המופקים על ידי אולפני מארוול, וקבוצת סדרות נטפליקס בהפקת Marvel Television.
היו ניסיונות רבים של אולפני מארוול ואנשים אחרים לסדר את אירועי היקום הקולנועי על ציר זמן, שבהם היו שגיאות המשכיות, וכתוצאה מכך בשנת 2023 אולפני מארוול הוציאו ספר זמן רשמי עבור ארבעת השלבים הראשונים שלה. "ציר הזמן הקדוש". ספר זה לא הציג פרויקטים שהופקו על ידי חברות אחרות, כמו הסדרות של נטפליקס שכולן היו קשורות באופן רופף לסרטים, אם כי צוין שכל הפרויקטים החיצוניים הללו היו חלק מהקאנון הגדול יותר של מארוול. בתחילת 2024, אולפני מארוול שילבו רשמית את קבוצת סדרות נטפליקס של Marvel Television בקו הזמן שלהם של דיסני+.
החל מסדרת הטלוויזיה פלישה סודית (2023) והסרט המארוולס (2023), הכיתוב "היום" בסרטים מצביע על השנה 2026.
תיאורים > בתוך ה-MCU > סאגת האינסוף

איירון מן 2 מתרחש שישה חודשים לאחר אירועי איירון מן, ובערך באותו זמן עם ת'ור על פי הערותיו של ניק פיורי. כמה מהסרטים הקצרים של מארוול מתרחשים גם סביב אירועי סרטים נלווים, כולל היועץ (שמתרחש לאחר אירועי איירון מן 2 והענק הירוק ), דבר מצחיק קרה בדרך לפטיש ת'ור (המתרחש לפני אירועי ת'ור), חפץ מספר 47 (שמתרחש אחרי הנוקמים), והסוכנת קרטר (שנקבע שנה לאחר אירועי קפטן אמריקה: הנוקם הראשון). איירון מן 3 מתרחש כשישה חודשים לאחר הנוקמים, במהלך חג המולד; ת'ור: העולם האפל מתרחש שנה לאחר מכן; וקפטן אמריקה: חייל החורף הוא שנתיים אחרי. הנוקמים: עידן אולטרון ואנטמן סיימו את השלב ב-2015, כאשר בין הסרטים הללו חלפו מספר חודשים ביקום כמו בחיים האמיתיים. הסרט הנלווה הללו את המלך נקבע לאחר אירועי איירון מן 3.
קפטן אמריקה: מלחמת האזרחים מתחיל שנה לאחר עידן אולטרון, הנוקמים: מלחמת האינסוף נקבע לשנתיים לאחר מכן. הפנתר השחור החל שבוע לאחר מלחמת האזרחים וספיידרמן: השיבה הביתה החל כמה חודשים לאחר מכן, ת'ור: ראגנארוק החל ארבע שנים לאחר העולם האפל ושנתיים לאחר עידן אולטרון, בערך ביחד עם מלחמת האזרחים והשיבה הביתה, דוקטור סטריינג' מתרחש במשך שנה שלמה ומסתיים בסוף 2016, אנט-מן והצרעה מתרחשים שנתיים לאחר מלחמת האזרחים וקצת לפני מלחמת האינסוף, וגם שומרי הגלקסיה והמשכו חלק 2 נקבעו במפורש ב-2014, כאשר נשיא אולפני מארוול קווין פייגי האמין שייצור פער של ארבע שנים בין חלק 2 ומלחמת האינסוף, אם כי סרטי ה-MCU האחרים עד לאותה נקודה אינם מציינים שנים על המסך.
קפטן מארוול מתרחש מוקדם יותר בציר הזמן בשנת 1995. הנוקמים: סוף המשחק מתחיל זמן קצר לאחר מלחמת האינסוף ומסתיים ב-2023 לאחר קפיצה של חמש שנים בזמן. הוא מאשר תאריכים לכמה מהסרטים האחרים, כולל הנוקמים ב-2012, ת'ור: העולם האפל ב-2013, שומרי הגלקסיה ב-2014, דוקטור סטריינג' בסביבות 2017 ואנטמן והצרעה ב-2018 לפני מלחמת האינסוף. ספיידרמן: רחוק מהבית מתחיל שמונה חודשים לאחר סוף המשחק ב-2024.
תיאורים > בתוך ה-MCU > סאגת המולטיוורס

רבים מהסרטים בשלב הרביעי נקבעים לאחר אירועי הנוקמים: סוף המשחק. וונדה-ויז'ן מתרחש שלושה שבועות לאחר אירועי הסרט, ומגדיר ישירות את דוקטור סטריינג' בממדי הטירוף, הפלקון וחייל החורף נקבע שישה חודשים לאחר סוף המשחק. שאנג-צ'י ואגדת עשר הטבעות מתרחש לאחר סוף המשחק במהלך הימים המובילים לפסטיבל צ'ינגמינג בתחילת אפריל, כאשר שי-האלק: עורכת דין בשירות החוק מתרחש "פרק זמן קצר יחסית" אחרי שאנג-צ'י. נצחיים מתרחש בערך באותו זמן כמו הפלקון וחייל החורף, ספיידרמן: רחוק מהבית, מתרחש שישה עד שמונה חודשים לאחר סוף המשחק ב-2024, בעוד ספיידרמן: אין דרך הביתה מתחיל מיד לאחר רחוק מהבית מהבית, וממשיך בסוף 2024. הוקאיי מתרחש שנה לאחר אירועי סוף המשחק בעונת חג המולד של 2024.
מון נייט מתרחש אחרי הוקאיי בתחילת 2025, בעוד ממדי הטירוף מתרחש אחרי ספיידרמן: אין דרך הביתה. מיס מארוול מתרחש אחרי מון נייט, שנה עד שנתיים אחרי סוף המשחק. ת'ור: אהבה ורעם מתרחש לאחר סוף המשחק, שמונה שנים וחצי לאחר שת'ור נפרד מג'יין פוסטר בראגנארוק, ו"כמה שבועות" מאז שת'ור הצטרף לשומרי הגלקסיה. על פי המפיק נייט מור, הפנתר השחור: ואקאנדה לנצח מתרחש אחרי אין דרך הביתה וסוף המשחק ובמקביל לאהבה ורעם ואנטמן והצרעה: קוונטומאניה, אם כי הוא הוצב מוקדם יותר בציר הזמן בין מון נייט ושי-האלק עם ההוספה שלו לדיסני+. שומרי הגלקסיה בספיישל חג המולד נקבע "זמן רב למדי" לאחר אירועי אהבה ורעם ולפני אירועי שומרי הגלקסיה: חלק 3.
העונה הראשונה של לוקי ממשיכה מאירועי 2012 שנראו בסוף המשחק, אבל חלק גדול מהסדרה קיים מחוץ לזמן ולמרחב בהתחשב בהצגת הרשות למשתנים בזמן. מה אם...? מתרחש לאחר סיום העונה הראשונה של לוקי, בוחן את קווי הזמן המסועפים השונים של הרב-יקום החדש שנוצר, בו רגעים מרכזיים מסרטי ה-MCU מתרחשים בצורה שונה. העונה השנייה של לוקי מתחילה מיד לאחר סיום העונה הראשונה, מתרחשת מחוץ לזמן ולמרחב בזמן שכמה אירועים מתרחשים בין העבר, ההווה והעתיד. האלמנה השחורה מתרחש בין מלחמת האזרחים למלחמת האינסוף, המתרחש בעיקר בין העלילה הראשית של מלחמת האזרחים לסצנה האחרונה שלה. הפרק הראשון של אני גרוט מתרחש בין הסוף של שומרי הגלקסיה לתחילתו של שומרי הגלקסיה חלק 2 כאשר הפרקים הנותרים מתרחשים בין סוף חלק 2 וסצנת אמצע הקרדיטים שלה. הספיישל איש זאב בלילה קיים בתוך ה-MCU אך לא מצוין "מתי, איך או למה". הבמאי מייקל ג'יאצ'ינו אמר שיש לו "רעיון מאוד ספציפי" איך הספיישל משתלב ב-MCU אבל הוא "יישאר אך ורק בראשו" כי יש עדיין דיונים שמתנהלים.
בשלב החמישי, אקו נקבע חמישה חודשים אחרי הוקאיי, במאי 2025. אנטמן והצרעה: קוואנטומניה מתרחש בשנת 2026, בערך באותו זמן של אירועי הפנתר השחור: ווקאנדה לנצח ותחילתה של מיס מארוול. שומרי הגלקסיה חלק 3 נקבע לאחר ספיישל החג. פלישה סודית מתרחש ב"היום" של ה-MCU, שלושים שנה לאחר אירועי קפטן מארוול בסביבות 2026, לאחר אירועי רחוק מהבית וווקאנדה לנצח. המארוולס מתרחש בשנת 2026, לאחר פלישה סודית ומיס מארוול.
תיאורים > ניסיונות קודיפיקציה > האינפוגרפיקה של השלב הראשון (מאי 2012)

מארוול הוציאה ציר זמן אינפוגרפי רשמי לסרטי השלב הראשון והסרטים הקצרים שלהם במאי 2012 בספר The Art of Marvel The Avengers; חלק מהמידע הזה נחשף בעבר בקומיקס הקנוני הרשמי "השבוע הגדול של פיורי", שאישר כי הענק הירוק, איירון מן 2 ות'ור כולם התרחשו תוך שבוע, שנה לפני הנוקמים. קנה המידה של ציר הזמן האינפוגרפי מוצג ביחס לטוני סטארק שחושף שהוא איירון מן בסוף הסרט איירון מן, עם אירועים שנקבעו "BIM" (לפני שטוני סטארק מכריז אני איירון מן) ו"AIM" (אחרי שטוני סטארק הכריז אני איירון מן).
תיאורים > ניסיונות קודיפיקציה > אולפני מארוול: 10 השנים הראשונות ציר הזמן (נובמבר 2018)

|  | תוכן |
| --- | --- |
1943–1945: קפטן אמריקה: הנוקם הראשון
2010: איירון מן
2011: איירון מן 2, ת'ור
2012: איירון מן 3, הנוקמים
2013: ת'ור: העולם האפל
2014: קפטן אמריקה: חייל החורף, שומרי הגלקסיה, שומרי הגלקסיה חלק 2
2015: הנוקמים: עידן אולטרון, אנטמן
2016: קפטן אמריקה: מלחמת האזרחים
2016–2017: דוקטור סטריינג'
2017: הפנתר השחור, ת'ור: ראגנארוק, הנוקמים: מלחמת האינסוף
בנובמבר 2018, ציר הזמן המציין תאריכים לאירועים בכל סרט ששוחרר עד לנקודה זו נכלל כחלק מספר המקורות של אולפני מארוול: The First 10 Years, שחוגג את יום השנה ה-10 ל-MCU. ציר הזמן הזה מתעלם משתי שגיאות ההמשכיות של "שמונה השנים" כפי שנראו בשיבה הביתה, אך גם סותר את אירועי הפנתר השחור ומלחמת האינסוף בכך שהוא מציב אותם ב-2017. הענק הירוק, ספיידרמן: השיבה הביתה ואנטמן והצרעה נדונים בספר המקורות, אך האירועים שלהם אינם כלולים בציר הזמן.
תיאורים > ניסיונות קודיפיקציה > היקום הקולנועי של מארוול: ציר זמן רשמי (אוקטובר 2023)

|  | תוכן |
| --- | --- |
יוני 1943-מרץ 1945: קפטן אמריקה: הנוקם הראשון
1946: הסוכנת קרטר
קיץ 1995: קפטן מארוול
תחילת אביב 2008: איירון מן
אביב 2010: איירון מן 2 & הענק הירוק & ת'ור
קיץ 2010: היועץ
אביב 2012: הנוקמים, חפץ מספר 47
סתיו 2013: ת'ור: העולם האפל
דצמבר 2013 - תחילת 2014: איירון מן 3
תחילת 2014: הללו את המלך
אביב 2014: קפטן אמריקה: חייל החורף
קיץ 2014: שומרי הגלקסיה, אני גרוט פרק 1
סתיו 2014: שומרי הגלקסיה חלק 2, אני גרוט פרקים 2–5
אביב 2015: הנוקמים: עידן אולטרון
קיץ 2015: אנטמן
אביב 2016: קפטן אמריקה: מלחמת האזרחים
אביב-קיץ 2016: האלמנה השחורה
קיץ 2016: הפנתר השחור
סתיו 2016: ספיידרמן: השיבה הביתה
סתיו 2016–2017: דוקטור סטריינג'
סתיו 2017: ת'ור: ראגנארוק
אביב 2018: אנטמן והצרעה, הנוקמים: מלחמת האינסוף
סתיו 2023: הנוקמים: סוף המשחק, וונדה ויז'ן
אביב 2024: שאנג-צ'י ואגדת עשר הטבעות, הפלקון וחייל החורף פרקים 1-5
קיץ 2024: ספיידרמן: רחוק מהבית, הפלקון וחייל החורף פרק 6
סתיו 2024: שי-האלק: עורכת דין בשירות החוק פרק 1, נצחיים, ספיידרמן: אין דרך הביתה, דוקטור סטריינג' בממדי הטירוף
דצמבר 2024: הוקאיי
אביב 2025: שי-האלק: עורכת דין בשירות החוק פרקים 2–3, מון נייט, הפנתר השחור: ווקאנדה לנצח
קיץ 2025: שי-האלק: עורכת דין בשירות החוק פרקים 4–8
סתיו 2025: שי-האלק: עורכת דין בשירות החוק פרק 9,  מיס מארוול, ת'ור: אהבה ורעם, איש זאב בלילה
דצמבר 2025: שומרי הגלקסיה בספיישל חג המולד
בספר The Marvel Cinematic Universe: An Official Timeline, שיצא באוקטובר 2023, ציר הזמן מפורט עבור ארבעת השלבים הראשונים של ה-MCU, ומציג את ציר הזמן לתוכן המתרחש ב"ציר הזמן הקדוש" של Earth-616, ציר הזמן והיקום העיקריים של ה-MCU, אך אינו כולל את סדרות נטפליקס מכיוון שהם עדיין לא נחשבו רשמית לחלק מציר הזמן הקדוש. הספר מטפל במספר שגיאות המשכיות באמצעות הודעות מגברת דקות, הקמע של הרשות למשתנים בזמן (רמ"ז), ונכתב בפרספקטיבה של היקום כאילו היה ספר ההדרכה של רמ"ז. אלה כללו את הצבת השיבה הביתה כמתרחשת בסוף 2016 תוך ציון שמסגרת הזמן של שמונה השנים בסרט לא הייתה נכונה ואישרה שארבע שנים חלפו ביקום מהנוקמים. הוא גם ממקם את איירון מן בתחילת 2008, זהה לשנת יציאתו, איירון מן 2, הענק הירוק ות'ור כפי שהתרחשו בערך באותו זמן בתחילת 2010, איירון מן 3 מ-22 - 25 בדצמבר 2013 לפני שהסתיים בתחילת 2014, דוקטור סטריינג' מתחיל בסוף 2016 לאחר השיבה הביתה ומתרחש עד 2017 לפני ת'ור: ראגנארוק, בניגוד להצהרה של סי רוברט קרגיל על ציר הזמן שלו, הפנתר השחור באמצע 2016, החל לאחר האלמנה השחורה ולפני סיום מלחמת האזרחים, אנטמן והצרעה ומלחמת האינסוף בתחילת 2018, סוף המשחק בעיקר בסוף 2023 עם וונדה ויז'ן שנקבע זמן קצר לאחר מכן, שאנג-צ'י ואגדת עשר הטבעות בתחילת 2024 בין וונדה ויז'ן והפלקון וחייל החורף, שהאחרון שבהם ממוקם מתחילת עד אמצע 2024, רחוק מהבית וההתחלה של אין דרך הביתה באמצע 2024 במהלך הפלקון וחייל החורף, שי-האלק החל בסוף 2024, לפני נצחיים, שמתרחש במהלך אין דרך הביתה, שאחריו בעיקר בממדי הטירוף, גם בסוף 2024, אין דרך הביתה שהסתיים בדצמבר 2024, ממש לפני הוקאיי, הוצב גם באותו חודש, שי-האלק מתרחש בעיקר עד תחילת 2025, לפני מון נייט וווקאנדה לנצח, ועד סוף 2025, מיס מארוול ואהבה ורעם בסוף 2025, ואיש זאב בלילה אחריהם בסוף 2025, מה שצוין כמדויק לכאורה, אך "השפעות קסומות" גרמו לקביעת מיקומו כלא ברורה.